[bookmark: _Toc535407777]Aneks 3: RAPORT I KONSULTIMIT PUBLIK  

Draft Akti/Dokumenti i Politikës:
	Per disa shtesa dhe ndryshime ne Ligjin nr.162/2020 "Per prokurimin publik", te ndryshuar



Kohëzgjatja e Konsultimit:
	Projektligji “Për disa shtesa dhe ndryshime në ligjin nr. 162, datë 23.12.2020 “Për prokurimin publik” i ndryshuar, si dhe relacioni përkatës u publikuan në linkun, www.konsultimipublik.gov.al.

Kohëzgjatja e konsultimit publik për këtë akt ishte 20 ditë pune nga data e shpalljes së njoftimit në Regjistrin Elektronik për Njoftimet dhe Konsultimet Publike, bazuar në ligjin 146/2014 “Për njoftimin dhe konsultimin publik.

Publikimi u bë në datë 23.6.2026 dhe nëpërmjet një njoftimi të publikuar online në RENJK, të gjitha palët e interesuara: (1) organet publike; 2) shtetasit e Republikës së Shqipërisë dhe grupet e interesit; 3) personat fizikë të huaj me vendqëndrim të përhershëm në Republikën e Shqipërisë, si dhe personat juridikë të huaj, të regjistruar në Republikën e Shqipërisë) ishin të ftuar për të paraqitur komentet dhe rekomandimet e tyre për projektaktin, në adresën e koordinatorit për njoftimin dhe konsultimin publik: info@app.gov.al.

Data e mbylljes së procesit të konsultimit ishte 21.7.2026.




Aktivitetet e Konsultimit:
	
1. Konsultim në portalin “Regjistri elektronik për Njoftimet dhe Konsultimet Publike, nga data 23.06.2026 deri në datën 21.07.2026.

2. Publikim në faqen zyrtare të APP-së.



Aktorët e përfshirë:
	Listo të gjithë aktorët e konsultuar  (organizata dhe individë) prej të cilëve keni marrë komente në të gjitha fazat e konsultimit të dokumentit.
Ne RENJK, ka patur 525 vizitorë/shikime; 
Brenda afatit ligjor eshte paraqitur 1 koment i ardhur nga MAS dhe 1 koment nga Galeria Kombetare e Arteve, e cila ka ardhur jashte afatit por eshte trajtuar dhe kthyer pergjigje.




Komentet dhe Propozimet e marra:
Organizo komentet dhe propozimet e marra sipas çështjeve më të cilën lidhen. Mblidh komentet e përbashkëta dhe listo aktorët që i ngrenë ato. Shpjego nëse janë pranuar apo jo, dhe jep shkurtimisht arsyen.
	Çështjet e konsultuara 
	Komentet e grumbulluara 
	Aktorët
	Vendimi mbi komentet (pranuar/pranuar pjesërisht/refuzuar) 
	Justifikimi

	Neni 7 i LPP
	Në nenin 7, pika 1, pas germës “k” shtohet germa “l” me përmbajtje si më poshtë vijon:  

l) prokurimin e mallrave, punëve dhe shërbimeve në kuadër të kërkimit shkencor të kryer  nga çdo entitet apo institucion në përputhje me ligjet për shkencën dhe kërkimin shkencor dhe arsimin e lartë  në Republikën e Shqipërisë, me vlerë nën kufirin e lartë monetare. 

Ky amendim i ligjit aktual, nuk  parashikon përjashtimin nga zbatimi i tij për procedurat e prokurimit të mallrave, punëve dhe shërbimeve, për nevojat e kërkimit shkencor, pavarësisht specifikës dhe problematikave të raportuara gjatë prokurimit nga institucionet përkatëse, pavarësisht vlerës së tyre.

	Ministria e Arsimit
	Refuzuar pjeserisht
	APP, mori në shqyrtim propozimin e paraqitur nga ana juaj në lidhje projektligjin e hartuar “Për disa shtesa dhe ndryshime në Ligjin 162/2020 “Për prokurimin publik”, të ndryshuar, ku propozohet që në nenin 7, pika 1, pas gërmës “k” të shtohet gërma “l” me përmbajtje si më poshtë vijon:  
l) prokurimin e mallrave, punëve dhe shërbimeve në kuadër të kërkimit shkencor të kryer nga çdo entitet apo institucion në përputhje me ligjet për shkencën dhe kërkimin shkencor dhe arsimin e lartë  në Republikën e Shqipërisë, me vlerë nën kufirin e lartë monetary”.
Sikurse jeni në dijeni, ky projektligj ka si qëllim përshpejtimin e procesit të përafrimit të plotë të legjislacionit shqiptar me acquis të BE në fushën e prokurimit publik që të sigurohet përmbushja e nje ndër 3 piketave mbyllëse të lëna nga Këshilli Europian (KE) është “Shqipëria përafron plotësisht kuadrin e saj ligjor kombëtar me acquis të Be-së, në lidhje me të gjitha fushat e prokurimit publik...”., përsa i përket Kapitullit 5, duke përafruar plotësisht LPP me Direktivat 2014/24/BE dhe 2014/25/BE.

Duke u kthyer në propozimin tuaj, ku kërkohet që të përjashtohen nga zbatimi LPP prokurimi i mallrave, punëve dhe shërbimeve në kuadër të kërkimit shkencor të kryer nga çdo entitet apo institucion në përputhje me ligjet për shkencën dhe kërkimin shkencor dhe arsimin e lartë  në Republikën e Shqipërisë, konstatojmë se, propozimi juaj për të mos zbatuar LPP prokurimin e punëve në kuadër të kërkimit shkencor nuk është i argumentuar.

Ndërkohë, për sa i takon prokurimit të mallrave dhe shërbimeve për nevojat e kërkimit shkencor, sikurse cituam edhe më lart, duke qenë se ndryshimet ligjore po hartohen në përputhje me Direktivat e Bashkimit Europian, çdo ndryshim që propozohet do të konsultohet edhe me Komisionin Europian dhe do t’i përcillet këtij të fundit.


	Regjim i vecante ne LPP
	“Të parashikohet një regjim i veçantë për kontratat që kanë si objekt shërbime me natyrë intelektuale, artistike, krijuese, muzeale, kuratoriale dhe kërkimore, ku cilësia e ofertës të ketë përparësi ndaj çmimit. Natyra e këtyre shërbimeve kërkon vlerësim të ekspertizës profesionale, metodologjisë së punës, konceptit krijues dhe përvojës së ekipit, të cilat nuk mund të standardizohen apo të vlerësohen vetëm mbi bazën e kostos së ofertës”
	Galeria Kombetare e Arteve
	Refuzuar
	[bookmark: x__Hlk216859564]projektligji për disa shtesa dhe ndryshime në Ligjin 162/2020 është përgatitur dhe hartuar bazuar në Direktivën 2014/24/BE, Direktivën 2014/25/BE, Direktivën 89/665/KEE dhe Direktivën 92/13/KEE, me synim përafrimin e të gjithë ligjit me Direktivat e BE, në kuadër të procesit të integrimit europian dhe hapjes së negociatave për anëtarësim në Bashkimin Europian, pasi Shqipëria në tetor të vitit 2024 mbajti tryezën e parë ndërqeveritare me Bashkimin Europian, ku hapi negociatat për Grupkapitullin 1 “Themeloret”, grupkapitull ky i cili bën pjesë në Kapitulli 5 “Prokurimi Publik”.
 
Për këtë arsye, me qëllim përshpejtimin e procesit të përafrimit të plotë të legjislacionit shqiptar me acquis të BE në fushën e prokurimit publik që të sigurohet përmbushja e kriterit mbyllës të sipërcituar, duke përafruar plotësisht legjislacionin kombëtar me atë të Bashkimit Europian u pa e nevojshme hartimi i këtij projektligji.
 
Sikurse cituam edhe më lart qëllimi i këtij projektligji është të transpozojë parashikimet e Direktivave të BE dhe në këto Direktiva, nuk përcaktohet një regjim i posaçëm veçantë për kontratat që kanë si objekt shërbime me natyrë intelektuale etj., sikurse ju propozoni.
 
Sa i takon faktit se natyra e këtyre shërbimeve nuk mund të standartizohet apo vlerësohet vetëm mbi bazën e kostos së ofertës sqarojmë se, në nenin 87/2 të LPP parashikohet se ”  2. Oferta ekonomikisht më e favorshme identifikohet në bazë të çmimit ose kostos, duke përdorur metodën e efektivitetit të kostos, siç janë kostot gjatë ciklit jetësor, në përputhje me nenin 88 të këtij ligji, dhe mund të bazohet në raportin më të mirë çmim-cilësi, që vlerësohet mbi bazën e kritereve që lidhen me objektin e kontratës në fjalë, duke përfshirë cilësinë, aspektet mjedisore dhe/ose sociale.
 Kritere të tilla mund të përfshijnë:
a) cilësinë, duke përfshirë meritat teknike, karakteristikat estetike dhe funksionale, aksesueshmërinë, projektimin për të gjithë përdoruesit, karakteristikat mjedisore dhe novatore, si dhe tregtimin dhe kushtet e tij;
b) organizimin, kualifikimin dhe përvojën e stafit që është emëruar për të zbatuar kontratën, kur cilësia e stafit të emëruar mund të ketë një ndikim domethënës në nivelin e zbatimit të kontratës; ose
c) shërbimin pas shitjes dhe asistencën teknike, kushtet e dorëzimit, si, për shembull, datën e dorëzimit, procesin e dorëzimit dhe periudhën e dorëzimit ose periudhën e përfundimit.
Elementi i kostos, gjithashtu, mund të marrë formën e një çmimi ose kostoje fikse, mbi bazën e të cilit operatorët ekonomikë do të konkurrojnë vetëm për kriteret e cilësisë.
 
Pra, një ofertë nuk vlerësohet vetëm në bazë të cmimit por edhe të kostos e në këtë rast, VKM Nr. 285/2021 “Për miratimin e rregullave të prokurimit publik” e ndryshuar ka parashikimeve të posaçme mbi hartimin dhe formulën që përdoret për vlerësim.
 
Konkretisht, në nenin 45/9 përcaktohet se: “9 Në rastin e kontratave për shërbime me natyrë intelektuale, ku nuk mbizotërojnë aspektet fizike të veprimtarisë dhe që kërkojnë ekspertizë të posacme, kriter për shpalljen e ofertës fituese do të jetë “oferta ekonomikisht më e favorshme, bazuar në kosto”, ku çmimi do të ketë jo më pak se 20 pikë dhe propozimi teknik jo më pak se 80 pikë. Çdo kriter vlerësohet në një shkallë nga 1 deri në 100 dhe më tej, pesha e tyre kthehet në pikë përkatëse.
 
Oferta më e mirë do të jetë sipas kombinimit të pikëve të propozimit teknik dhe propozimit ekonomik.
Formula e llogaritjes është: Oferta më e mirë = X + Y
Pesha për Propozimin Teknik:      X = (pikët e propozimit teknik x 0.8)     
Pesha për Propozimin Ekonomik: Y = (pikët e propozimit ekonomik x 0.2)”.


	Neni 3 Perkufizime
	Të zgjerohet në ligj kuptimi i shërbimeve me natyrë intelektuale, duke shkuar përtej shërbimeve të konsulencës dhe duke përfshirë edhe shërbime me natyrë krijuese, të cilat kërkojnë ekspertizë të specializuar dhe shërbejnë për krijimin e produkteve, koncepteve dhe veprave unike, me vlerë artistike, kulturore ose profesionale. .....

	Galeria Kombetare e Arteve
	Refuzuar
	ipër Direktivat nuk kanë parashikime mbi regjime të vecanta që duhet të kenë shërbimet e natyrës intelektuale, për më tepër mënyra e prokurimit dhe vlerësimit të ofertave sipas parashikimeve të nenit 21 të LPP edhe në këtë rast përcaktohet nga vet autoriteti kontraktor, ku ky i fundit nuk kufizohet të zgjedhë si kriter vlerësimi vetëm “çmimin më të ulët”, por mund të zgjedhë dhe kriterin e vlerësimit “oferta ekonomikisht më e favorshme bazuar në kosto”, sipas parashikimeve të nenit 87 të LPP dhe nenit 45/9 të VKM Nr. 285/2021

	Neni 33 i LPP
	Të parashikohen fleksibilitet më i madh procedurial për institucionet kulturore trashegimisë, shkencës, kërkimit më fleksibël  për procedura nën kufirin e ulët monetar”

	Galeria Kombetare e Arteve
	Refuzuar
	Kufijtë monetarë përcaktohen në rregullat e prokurimit publik, duke mbajtur në konsideratë parashikimet e legjislacionit europian në fushën e prokurimit publik, të cilat janë më të pecifikuara në nenin 11 të VKM Nr. 285/2021 “Për miratimin e rregullave të prokurimit publik” të ndryshuar. Në varësi të këtyre kufijve bëhet edhe përzgjedhja e llojit të procedurës së prokurimit. Për prokurimet me vlerë nën kufirin e ulët monetar të mallrave, shërbimeve apo punëve, autoriteti kontraktor mund të përdorë procedura të thjeshtuara, të përcaktuara në rregullat e prokurimit publik, sikurse ëshë “Procedurë e hapur e thjeshtuar”, e cila ka me flesibilitet sa i takon afateve dhe kritereve. Nga ana tjeter, Direktivat nuk parashikojnë procedura të thjeshtuara apo fleksibël per kategori te caktuar institucionesh.

	Neni 33 i LPP
	Të rishikohet dhe të rritet kufiri aktual prej 100.000 lekësh për përjashtimin nga procedurat e prokurimit publik, pasi ai nuk pasqyron më realitetin ekonomik aktual dhe krijon barrë disproporcionale administrative për kontratat me vlera të vogla. Rritja e këtij kufiri në 1.000.0000 Lekë do të mundësonte më shumë efikasitet dhe fleksibilitet në realizimin e veprimtarive institucionale, pa cenuar parimet e transparencës dhe mirëadministrimit të fondeve publike”
	Galeria Kombetare e Arteve
	Refuzuar
	Vlera e kufijve monetar nuk përcaktohet në LPP, por në akte nënligjore në zbatim të tij, konkretisht në VKM Nr. 291/2024 “Për përcaktimin e kufijëve monetar në procedurat e prokurimit publik”, të ndryshuar, ndaj ky propozim mund të mbahet në konsideratë në ndryshimet që mund të ketë kjo VKM.



	Neni 7 i LPP
	Të parashikohet përjashtimi nga procedurat e prokurimit publik i prodhimit me porosi dhe blerjes së veprave të artit për koleksionet publike. Veprat e artit përfaqësojnë krijime unike dhe të pazëvendësueshem vlera e të cilave lidhet ngushtësisht me autorësinë dhe rëndësinë e tyre artistike, historike dhe kulturore. Për këtë arsye, ato nuk mund të jenë objekt i konkurrimit mbi bazën e çmimit apo të standardizimit të ofertave. Institucionet kulturore duhet të kenë mundësinë të kontraktojnë drejtpërdrejt artistë ose të blejnë vepra arti mbi bazën e vlerës së tyre artistike, rëndësisë për pasurimin e koleksioneve publike dhe nevojave programore të institucionit”. 

	Galeria Kombetare e Arteve
	Refuzuar
	Rastet përjashtimore nga zbatimi i LPP janë të parashikuara sipas Direktivës 24/2014 dhe 25/2014 të BE dhe në këto Direktiva nuk ka përjashtime të tilla.




